8. इनोवेशन द्वारा M.S.M.E.उद्यम सामाजिक समस्याओं के लिए प्रभावी और किफ़ायती समाधान प्रस्तुत कर सकते हैं। तमिल नाडु केअरुणाचलम मुरुगनाथम ने महिलाओं के हाइजीन के लिए बहुत ही कम कीमत पर सैनीटरी पैड्स उपलब्ध कराकर बहुत बड़ा सामाजिक योगदान दिया है। और मुझे बताया गया है कि अब उनके उत्पाद के लिए सौ से अधिक देशों में रुचि दिखाई जा रही है। उनकी सफलता से प्रेरित होकर एक फिल्म बनाई गई जो बहुत लोकप्रिय हुई। इस तरह के और भी बहुत से प्रेरक उदाहरण हैं। उन पर भी यदि फिल्में बनें तो देश में ऐसे स्व-रोजगार के लिए अच्छा वातावरण तैयार हो सकेगा। प्रतिभाशाली लोगों को ऐसी फिल्में बनाने के लिए मंत्रालयों द्वारा सुझाव दिए जा सकते हैं।